钦定古今图书集成/方舆汇编/职方典/第1096卷 > 《一统志》云砚石者误俱在节惠里
## 钦定古今图书集成/方舆汇编/职方典/第1096卷 > 《一统志》云砚石者误俱在节惠里

龙川　环绕县郭，受汀州上杭、古田诸溪水，合大小池，历龙门硿至县西，会罗筋诸溪，环绕城南，而东到雁石。旧《志》“东溪” 即此。

龙川　一名“鬼潭” ，在县西四里，涡漩隐僻，故名。罗桥溪　，在县西二里。源出龙门里大小池，合流而行，以古新罗地，故名。

曹溪　在县西南五里。源出表政里，从登高山下入于龙川。有曹姓者居此，故名。

筋溪　去县五里。源出筋山，故名。

小溪　在县南。源出龙门里茶洞，其流清浅，潆折而趋县治，入于龙川。此溪幽胜，或比之“武陵溪。” 知县吴守忠建塔于合流之冲。

传溪　发源高平章山下，出蒋武入龙川冢皞溪　一名“下恼” ，后改今名。发源神前人于龙川

硿头溪　：在县北三十里。溪有大石如厦，水激成声。硿即石声也。

矿溪　在县东北四十里。源出万安里，滩急不堪舟梁，在节惠里，俱入于“龙川。”

蒲山溪　发源古田，流入于西驿。

藿溪　在县东北万安里。昔人闻溪有藿香气而采之，故名。源出连城界，至宁洋界萦纡三百里，入龙溪县九龙溪。

石鼓潭　在县南三里石侧潭中，其形如鼓。瓮口潭　在观音座下。中广而口狭，故名。传军滩　在瓮口潭下。龙川之水入观音座，会传溪诸水循石峡而下。石峻水激，险怪万状。上下小艇至此而止。后辟成港，船载可由而下矣。邑人侍郎石应岳有记。

南靖县

欧寮山　又名“大帽山” ，又名“三凤。” 后峙五峰，端严峭拔，周回百馀里，祷雨多应。

宝珠山　在县西五里。形圆如珠，夹于镜山巨石之间，号曰“二龙争珠。” 其岭多怪石，下有溪流回绕，盖雁塔、南陂等社之镇口也。其地多科目，旧有周濂溪祠，岁久圮，居民多就此山取石。隆庆四年，邑绅黄美中率耆老人等重建周祠，禁不许取石。

紫荆山　距县二十五里。五峰翠耸，中有龙潭，云出则雨。万历间，知县陈宗愈扁曰“雨仙洞。” 上有遇雨亭。

麒麟山　：距县西南四里许。峰头高仰，如麒麟然。

翠微山　草木畅茂，万民樵采。起黄井径口，过东埔，历三平，抵居仁里等村，有碑在洋尾。以上三山俱在县西南归德里。

鹅头山　又名天马山，在县南五十里，如鹅昂首然。

镜山　，在县西北五里。每夕阳返照，炫然有光，故名。

湖山　在县前双溪之南、黑潭之北。山下有湖，故名。山麓有慈济宫、石壁庙，为县水口第一关锁。

鼓旗山　县治案山。内圆如鼓，外展如旗，俗呼“扳旗山。”

峡口山　在县东五十里。两山相夹如门，为水口第二重关锁。

圆山　在县东南十五里。为水口第三重关锁，即龙溪界圆山也。以上四山，俱在由义里。西天山　，亦名“狮山” ，列嶂如翡翠成屏，郡城望。

“为西扆焉” ，逾山即为三平。

石盘山　在县南二十里。山顶有岩，有一石平坦如盘，故名。

虎头山　在县正南九十里。峙溪之上。山形如虎，故名。

鸟翠山　在县正南六十里。秀色如翠削，其下有湖。以上三山俱在居仁里。

金山　在县北七十里。形如金字，故名。中有一峰突起如老鹅头，俗呼为“鹅髻山。” 乡人筑亭其上，祀九鲤湖仙，四方多求梦于此。

浮山　在县北八十里龙岩界。和溪之下有乡落曰“水头” ，舟行逆水，至此而止。山形如覆瓯，与上下山不相连属，如浮至然，故名。

橄榄湖山　与林壁山相连，形尖而厚，状如橄榄。山下有湖，故名。

“榜眼尖　” ，一名“林壁山” ，与鹅头山相连。出水晶，以李贞生于此，故人称今名云。

蜂苍岭　在习贤里，距县一十六里。以峰高入云，四时苍翠，故名。欧寮山自此山而生，石磴盘回，路通汀赣，上有亭及公馆。

朝天岭　其山最高耸，四时云雾接天，故名。顶有亭，有碑记。以上俱在永丰里。

双溪　在县治前。其一大溪发源于清宁里，自大溪峰历铜壶洪濑、西场寨，下趋吴田仙人渚、黑潭，至于县前。其一小溪，发源于永丰里龙岩县界，自员沙坂场历金山涌口，趋龟洋，下硿至县前，与大溪合，东流至峡口西渡，为府城南门溪入海。

深渡溪　在县西北五十里。源出龙岩县界，趋龟洋入于小溪。

三团溪　在县西南一百三十里。源出上杭县界，历山城木寨会西场寨入于大溪。

古旧溪　在县治南。上受沥水，沿茭东过黑潭纡湖山，抵石壁而出。溪头今寨。

九团溪　源出漳浦，历洋头径下里后市，出铜湖溪口。

“横溪　” 源出小坪山，至溪口。

《小隔溪　》源出三峰，经侯山。

翠微溪　源出翠微社，历三平寺，经圆济桥下。以上四溪在县南清宁里，通流入大溪。

海子潭　在县西三里，接深渡、涌口二溪。磨石宝珠，两峰如壁，一港如门，其深莫测。

峰苍涧　在县北五里。源出峰苍岭铜山寺前，至新寨过得仙桥入双溪。

三脚涧　在县北十六里。源出峰苍岭，经三脚桥入深渡溪。

长泰县

良冈山　：在石铭里，距县五十里。山麓有良冈寺。

罗侯山　顶圆而秀，县治儒学在其麓。宋朱文公守郡行县，盖有仰止亭。明邑令张杰夫表其前亭曰“罗峰《名胜》。” 万历间，令方应时建捧日楼。后山地为民居所侵，令管橘清而归之官，树以松，葱郁蓊荟。万历戊午，大风折坏，遂不复修。登科山　县前案山旧名竞秀，又名来青，上有仙人殿、八景科山钟动，即此。

新寨山　与罗侯相连，旧设泰安寨。宋时有寨官，今废。

水晶山　：山如覆釜，上出水晶，故名。

重桂山　：周围十丈许。为县治右臂。

天柱山　在钦化里《八景》“天柱” 、“云岩” 即此。详见《古迹》。

双髻山　，两峰相峙如髻。八景《双髻晴云》即此。明天启初，邑绅杨莹钟于此髻筑石寨，名曰“天成” ，中多佳胜，遂家焉。康熙丁巳，为贼所踞，遂毁之。

石冈山　在县南里许，学宫文峰也。顶旧有塔，后废。

为鼎山　县治，案山也。上有龙泰岩，今废。西峰山　在人和里界，麓有五仙祠，谶云“金钗形，玉梳案。” 即其地。

螺山　：在西峰之旁。圆立如螺形。

吴峰山　邑人杨虔诚先隐此。

《陈婆山　》：山赤，少树木。

石鼓山　：昔传风雨时闻有鼓声。距县三十里，在彰信里。

曷山　在恭顺里。去县五十里，雄峙东方。山少生树木，流水成渠，高处田有十馀顷。绝顶有石室，祀山神，祷雨则应，祈梦灵通。

鼓鸣山　在善化里，距县东北四十馀里。下有洞。《图经》云：“风雨晦冥，则闻鼓声。”

待诏山　耸翠奇丽，下有岩有亭。昔有孝子在此待诏，故名。

董奉山　，在旌孝里，县北五十里，形如卓笔。上有丹灶、石棋枰、琴室。《淳祐志》以为神仙董奉所游。“奉” 一作凤八。景凤山丹灶即此。龙角山　一名牛角。宋张汉杰登第之时，此山与锣山相应而鸣。

锣山　旧传常有锣鸣。以上俱在石铭里。翁婆石　高数丈，隔崖县峙。

大盘石　在翁婆石。顶大可四亩馀。上有瓦屋，祀本山神，旧传以为飞腾而至。祠前有磁炉三，贮钱其中。俗多祈贷，有应则以息钱还之。朝天岭　，在钦化里，去县东南三十里。东连天柱，西接金鸡。双髻之旁，旧漳郡入京由此，故名桐岭　。上有观音岩，下有隘，多树木，又名“白桐林。”

磨锋岭　在县东北八十里。或传出银矿。万历三十七年，中使奉旨开采，商徒猬集，奸人攘夺其间，无所得而徒生乱。令管橘编寮甲，设官兵以防御之，邑赖以安。

良冈岭　，高危险峻，长十馀里。

下翁岭　下有隘

黎壁岭　、大鸬鹚岭　通辜山寨溪边有石穴。紫玉峰　山有两峰骈峙，东峰尤高。

东棱峰　为安溪界

黄辛峰　两山双峙，又名曰“双峰。”

黄西田峰　上有蛤蛎壳，在善化里。

龙津溪　在县东南门外。源发安溪界，由县东北境入善化里，历旌孝、石铭、彰信等里，合诸溪水至戴干分流，又合至欧马分流，又合扺城东，绕县治而西，过钦化洪沟，又分为两溪，至双溪口入龙溪界。

青坑溪　源发安溪县界，至善化里盈流为漈，至赤岭寨后入龙津溪。

内方溪　源发安溪县界，至善化里赤岭岩前入龙津溪。

芹果溪　：源发同安县界，至善化里溪口入龙津溪。

林口溪　源发安溪县界，入旌孝里小鸬鹚，历善化里定方溪尾，入龙津溪。

洋山溪　：由石铭里良冈山发源，有二，合流至洋山入龙津溪。

马洋溪　由恭顺里洪岩林发源，有二，历方成、钦化里。滩途岩险，有虎渡等桥。至东溪入龙溪县界，合北溪。又有李宅溪、可陇溪发源，各里俱入马溪。

高层溪　发源安溪县界，至石铭里大鸬鹚崎滩入龙溪界“北溪。” 又杨陶溪发源正达山，至下寮，亦入龙溪县北溪。

岩溪　在石铭里。龙津溪，舟人多泊船于此，上有“天妃宫。”

三江溪　：在彰信里。《龙津溪八景》。《三江古渡》即此。

东津溪　在东城下。自东流扺城湾绕而南，有桥。今废。

南津溪　自东城绕抱，复环而西，有桥，今废。锦溪　，在人和里。八景《锦水舫归》即此。明教谕方定诗：“锦溪春暖水溶溶，几片归航落照中。两岸轻风闲客棹，细歌渔唱过津东。”

《钥钩滩　》溪口回曲，如钥钩形，舟人至此，以身拽导。

凤尾滩　有时鸣闻数里，有时澄静，鸣则多旱，农人常候之。

雉鸟滩　以上俱在善化里。

跳头滩　溪多巨石，可跳。

潮潭　在善化、《石铭》二里。

鸬鹚潭　在内方溪

《纬丝潭　》：以纬测之不尽。

凤尾潭　：有大石，高数丈，瞰潭中。

蛟龙潭　：昔传有蛟衔鹿于此。

漳平县

九仙山　在和睦里。《通志》作九星山。九峰叠耸，有石窟，号仙人插剑处。雨不溢，旱不涸。上有仙洞，乡人倚以为信。山后有朱仙洞，石室幽邃，发脉由石龟西雾而来，为邑之宗。

仙帽山　即西雾山。在县西北十里。自九仙峰发源，蜿蜒至是，雄结巍峨。相传郡人避寇于此，寇将迫，忽云雾四起，遂迷其处，因以得免。乡人神之，称为“西雾山。”

石鼓山　，在县北二十里，与仙帽左右俱为北方之障。顶有石如鼓，围可十馀丈，相传“天风雨。”

时鸣而有声。又山石多仙人迹及牛羊足迹，皆深入不灭。

古磜山　在县西北。山势雄耸，为县西诸山之宗。

龙亭寨山　在县西里许。山有清泉，一脉可以溉田。旧有骑龙仙庙，后移置东关。山腰有高明寺，山顶可容二百馀人，乡人常置寨以避寇。《县志》作“龙亭山。”

东关山　在县东郭，与龙亭为县左右臂。山之窝有莲花岩，山之麓为毓阳岩，其巅为东山塔。康熙二年，令郑琬惑于“形家” 之说，毁之，邑人惜焉。

文笔峰山　：在县南五里许。尖耸秀丽，为儒学前之案。

三尖山　在县南三十里。崇峰叠峙，林木苍翠。九峰崎　在县西南二、三里。

龙尾山　在县西三十里。其形似旗。

银瓶山　在居仁里，去县东十里。层峦叠翠，其状如瓶。

小都山　在居仁里，山高泉冷，其上有岩，盛夏可以避暑。

新山　在居仁里。石可作灰，邑人皆取给焉。铅山　在居仁里。山出铅，邑人多采为利。年久穴深，或陷人。山石岑崎，旁有金炉宝盖之山，照于县治。

石门隔山　在县东感化里。两山夹峙如门，有石如将军守之。

洞峰　在感化里黄畬西北。洞深泉涌，内有仙人棋、浴马池传迹。

牛头相触岑　在县东感化里。两山夹立，中一坑，相去二丈馀，深十丈，水流轰响，峭削险隘，行者病之。乡人朱崇庆募众砌石为桥渡之。“云峰山　” ，势极雄壮，常有云气浮其上。中有宝台岩，在感化里。

凌云山　在县北二十里，一名凌家山。峭拔而秀，山半地势平夷，凌氏居之。

高岩山　在县北，上有大小二石洞。

古礤山　，在县西北，雄耸独立。

赖家山　山高而其巅平坦，赖氏世居之，在县北。

碧灵山　即碧凌山，在和睦里。黛色青苍，高凌霄汉。龙、漳二邑，文风初发，皆肇于此。上有寨场，下有岩有庙。自西洋入山，村落多逼窄，至碧凌分脉，地势开辟，直扺邓林。

天柱山　在和睦里，与龙岩、集贤里接界。雄峙高耸，其形如柱，故名。

马首山　《通志》作马头溪。山有石如马首，故名。顶又有石盘仙迹，在县北和睦里。

白岩山　在和睦里邓林。山高广，多紫色，惟岩色白，故名。

岩头山　在和睦里。山有铜，永福人常采之，工多，利小遂止。

花瓶山　在和睦里，三峰峭立如花瓶。

覆鼎山　在县南四十里。林木深邃，多产宝物。山巅突起，如覆鼎然。

双髻山　一名螺髻。在永福里，县东北龙岩溪二县之界，以形似名。山有灵异，祷雨辄应。猛虎山　在永福里。状如伏虎，故名。山势雄壮，为一乡之冠。山麓有寺，号“水月堂。”

大壮山　在永福里。视众山特为宏壮，故名。龙门洞　在县东感化里。洞如石室，冬温夏凉，中有盘石，可容百馀人。

阳山洞　在感化里杨美社。石洞深邃，相传古油米之异。

蝙蝮洞　在感化里秋竹坂，即产盂岭之阳。石壁巉岩，洞穴深邃，寒泉清冽，衍为长流。俗传有窍通尤溪，乡人秉烛深入，不能尽其底止。𤲞洞　在县南永福里，产盂岭　在和睦里，山险而僻。

安祖岭　在县北二十里。顶有石龟头。

𥰓盆岭　在居仁里，与龙岩集贤里利溪为界，即在贵人峰侧。

三重岭　在县南二十里。山极高峻，人迹罕至。中有三龙井，祷雨多应。山之上三峰叠出，高下相因者三，故名。

朝天岭　在永福里，以高峻得名。部使欲按延平，尝由此径。

九龙溪　绕县而东，诸川所聚，深潭大湍，通舟至华崶水口，巉险十馀里，又为小溪，洪流达于海。

雁云溪　自龙岩县境以上发源，至雁石通舟。

合于漳溪

九旁溪　源出连城

徐溪　，罗溪　以上二溪合流，而罗溪源出倒宅，见《一统志》。

吴地溪　自下界地发源，合于县西。

万安溪　自连城地界发源，流合漳溪。

龙江溪　在县前。古有龙现，故名。

感化溪　水，自溪南小溪流出华口。

《溪南》溪　源出泉州安溪县，历华口　。以上三溪俱入九龙江。

下折溪　在县南居仁里。源出永福，曲折萦回而与上溪合。

驻龙洲　在县东。明知县秦文昂于此筑石，立墩台，以益其高，工未成而去。后为洪水漂荡，惟存碛砾，故流直下，与城郭不相抱。三四十年，文物委靡，说者以为皆系于此。后沙泥渐壅，木植渐盛，地运稍复，邑中绅韦芳辰佳序，携壶榼游宴于此，因禁樵采。

平和县

长卢山　：在县北小坪社。为县治之宗。

卓凤山　形如飞凤，故名。

东山　耸然独立

楼宅山　状如楼台殿阁，故名。

岑山　与东山遥对，本县《形胜》所谓“古峙岑山” 也。

天马山　：在暗竹社，如天马驰骤。正南矗起双峰，卓然文笔，为县治之案山。万历辛巳建，塔于上。壬午，谢䌹发省解，科第辄盛。

鸡笼山　：与天马山对峙，耸拔独秀，在豆𤲞社。象湖山　：在岑山之西，近平和公馆。

璞山　在小坪社

后塔山　在后塔社

洪濑山　在后坑社

五牙山　又名“矾山” ，九峰耸立如牙笏。相传漳山多祖于此山产矾石，煎而成矾，故名。

琯山　山麓即南胜县址，今小溪地。元末，李志甫作乱后，始铲平。今居民甚盛，称乐土云。三平山　岩谷深邃，诘曲崎危。旧《志》云：“登者必历三险、三平乃至。” 其上有三平寺，中多名胜。见《古迹》。

大峰山　在县之新安里大溪社《中浦志》载：“元光改葬父坟于大峰山” ，即此处。一名大峰溪山。此山高峻巉岩，罩络群岫，实为漳浦、诏安、海澄、镇海卫发龙之祖。崿起石峰十有七，自山麓至巅，可五十里馀。登陟一望，则远近城邑，一盼而尽。番舶之商海中望见此山，则喜见闽境矣。中多巨灵斧迹，又多巨石，岩洞窈窕，若化人居。有狮子口，攀援丈许方得人，中可坐三十馀人。此岩壁立，半山历险，架梯而上，人迹罕至。又有佛祖、灵通等岩，俱见《古迹》。

大琼山　　　、小琼山　，俱大峰裔山。

笔架山　　　、龙冈山　：俱在大溪南。

“杨半天山　　” 、赤须山　：俱在卢溪社。

新岩山　中有铜鼓岩、山兜岩、宝峰岩、瑞云岩诸胜。

金溪山　与饶平县“大伞” 等山接境。

芦溪山　：地势颇雄，与流恩山接境。

东陀岭　在和平社

小坪岭　在下寨

石梯岭　在山市

鱼鼓岭　在小陂

葛布岭　在大溪北

磨石岭　在下河

崎岭　　　　、宝珠岭　在崎岭东。

陈旗岭　在马铺

大伯径　　　《三角径　》以上七岭二径，俱在新安里。

《虎头径　在和平社》。

客寮径　　　、《半地径　》俱在清宁里。

麤溪　　　河头溪　在县治东南，清濑可掬。芦溪　出三圆，南流至三河坝，合河头溪流出赤石岩下潮阳，入于海。

高山溪　：自大峰山分源，出大小坪溪口。土人呼为“高坑石神。” 东流至溪口，合铜壶、坂仔诸水入溪口溪。

溪口溪　左自大小坪，右自南胜之溪，至小溪西山，合为大溪，直抵郡城。

河上溪　：自旗山发源，流出西林。

西林溪　南流至云霄为漳江，入于海。

徐坑溪　　　合溪　亦名“双溪” ，过葛布岭，鱼鼓溪　　　马溪　会于大溪，过诏安。

东溪　即大溪。将入海，又分派为四。

和尚潭　在新安

赵陂潭　在上河

鳖潭　在和塘

虎头潭　在西林

鲂濑　在磨石岭下

下坂濑　，在西林。粪箕濑　在下河。

诏安县

点灯山　即赤坑山之祖。在县北三十里。夜有腾光之色，故名。

赤坑山　在县西三十馀里，势若五星聚港。上有佛寺，久废，邑人建为“归儒閟室。” 一支自西去潮州黄冈，至大澳而止；一支自东北来县治，至徐渡而止。

《九上落山　》其山《九上九下》，在县东北十五里。先是，路出北门，恶少窃伏崖谷中，时出剽掠，行旅患之。嘉靖乙巳，知县廖暹改从东门出，设东溪、洋尾二渡，即凤头山，立凤山铺，以半砂关民兵守之。

焦坑山　在县西北三十里。

磁灶山　在县东北十五里。真武山　在县东五里，自厚、广分脉，状若真武之神。前有官屿山，其形如龟，右有洋尾石桥，其状如蛇，人谓真武“踏龟蛇” 云。

初稽山　在县北二十五里。山半有三潭，大旱不竭。元季陈汶煇尝结庵讲学其上有巨石出泉清冽，久藏不变，号“玉泉” ，可和药。

乌山　在县北二十五里，与九侯相连。峰头巨石，嵯峨插天表，为诏邑后山屏障。其形似火，或称“火焰山” 云。

九侯山　，在县北二十五里。九峰并列，故以“侯” 名。上有九侯书室、九侯山寺。

厚广山　在县东北二十里，一名“和广。” 其山势自初稽、九侯而来，崒嵂耸秀，界三、四都之交，为邑治屏障云。

大南山　、小南山　，俱在县南十五里，两峰锐秀，县治儒学向焉，俗名曰“大尖” 、“小尖。” 万历间，庠士佥呈、知县郑化麟叠土于小尖之顶，以为文笔。山之右绵亘数十里，若巨屏森列，与龟山相接。

龟山　在县西南二十五里。上有巨壑，相传有潜龙，祷雨多应。有石洞，可容数十人，即叶亹读书处。

檺林山　在县东北五十里。山势巃嵷，崖石林列。有石屋数十处，可容百人，称“十八洞” 云。嘉靖末，剧寇啸聚谷中，出没靡常，大为民害。进士蔡一楠被掳在此，后稍息，而奸慝恒遁居焉。菁林要害，尤一邑之吃紧者。此山实与九侯连络，为邑之镇山云。

葵冈山　在县东四十五里。山势绵亘，跨于深田铺上，中下有两小山相峙，称“相见岭” 云。有古关隘，叠石而成。宋为沿海道巡海所。明季以上湖、后港诸村豪黠多行劫掠，拨浙兵守之。馀甘岭山　，在县东六十里。上至深田铺，下至径心铺、磨石溪而止，盖漳浦、诏安接壤也。旧路山行，崎岖不便。万历二十五年，令夏宏改由山腰而行，士民称快颂德，记之石。

知州山　在县东南六十里。从馀甘岭至梅州溪而尽，南连渐山。宋知南恩州陈景肃葬于此，故名。旧《志》作“翁待举” ，误。

金溪山　在县西北四十里。联接六峒诸山，旧有银坑。正德初，浦令胥文相遵例踏勘，堙塞已久。万历间，奉旨开采。陵谷为墟，商贾杂遝，豪猾生乱，民岌岌惊变。幸内旨停革，今峒已封闭。渐山　在县东五十里四都南境山也。高峭千仞，顶分二峰，中有潭，深不可测。宋进士翁待举、陈景肃、杨仕谨、仕训筑室山腰，读书其间。山岐跨至港口渡，西南巨石若《屋卢》然，内有泉清冽，远近汲之。正德十四年龙起，声如摧屋，食顷乃止。山堛裂，深广丈馀，人咸异焉。

双岐山　，在县东三十五里。两峰分岐，与渐峰相对，并与厚广山相联接云。

杨芳山　上有石，刻“杨芳” 二字，下有潭三亩许。悬钟　在四都，离县三十里，距悬钟所十里濒海之地，漳之洋舶俱发于此，原设公馆、主簿镇焉。设县、镇除。

大帽山　在五都南百浦村。其山高耸，为五都山第一。宋丞相陆秀夫、陈宜中扶帝昺，泊龙舟于此。

川陵山　在五都东海滨，半入海，俗传“帝昺南。”

渡。将都南澳，筑此为东京，地，遂缺陷为海。今城堞尚存。自山巅下向海，莫穷其际。海中尚有木头、竹藂，潮退风静，都人驾舟取焉。四时有云则雨。其峰青耸秀丽，号为“苏尖” ，又号东山，为都山第一。东面列城垣者，向铜山杜浔，文笔插天，故科第踵出；西向五都，亦藉其胜概云。

羊角山　在五都张塘堡。由石鼓诸峰度峡而来。雄秀巍然，松石苍郁，峰顶石屏屹立。旁一石共本双岐，类魁头羊角。

虎冈山　：与川陵山相接，其峰极秀丽。

揭榜山　，原名东湖山，与川陵相接，状如列榜，故俗呼为“揭榜山。” 为飞砂所埋，几没其脊，望之如山碛，其下有湖水焉。

甘山　在五都南面海中，远视若有小髻，天起飓风骤雨，其状变幻，若屏、若屋、若狮象之形。四面皆海，中有一井，水独淡，相传仙人遗柑其上，故名。

果老山　一名古老。四面八山，连环相向，俗云“八仙朝。” 古老宦游者多有题咏。

东山　上有烟墩台，可以望远。郡守蔡公潮刻石咏《八景》诗。

南澳山　，万历四年筑城，周围五百丈，有总兵府、巡海道、海防馆衙门，副总兵一员驻焉。今设总兵，为重镇。

黄芒山　：长三十里，逋逃之民居焉。伏险窃发，汛地之最要者。

《青峙山　》有“海阔天空” 四大字。

猎屿山　高百馀丈，长二十里，山中有樵牧。内屿　状如神龟，与洋林大碛谓之“龟蛇相会。” 中有巨石如牛，潮满则沉，潮退则见，以塞水口。外屿　中多奇石，多集海鸟。

东溪　在县东。源出平和之大溪山，入诏安赤岭村，过白藤，径林婆𤲞，小篆溪自南会，樊沙溪自北会。南至河灶径，历麻寮，西南受白叶洞水，抵南坑马洋，后复北注，经大布寨、走马塘，出金溪下石垄，至溪东村、长田塘东诸溪水南注，至店前渡，乃折而西，至南山横岭渡入海。其支流，一由官洋头上流至东沈村为新溪。一由东门外过林家港至洋尾渡，而同入于海。

站前溪　即东溪上流，溪之上有断桥遗址。塘东溪　源出二都下河山，至塘东村，跨有石桥，历岑头、黄塘诸水，至赤水溪，会于东大溪。港头溪　源自长坑、五斗，过磁窑等村，至港头会湖水，经平寨溪桥，至象头入海。

大陂溪　在二都。经马洋山至大陂，南绕梅洲村，复抵渐山入于海。

走马溪　在五都，距悬钟、梅岭俱二十里。地称要害。

胜澳　：在城西南面对澳水通柘林等处。其上为南山墩，平处为天后庙。

《蛤洲　　　　》《猎洲　　　　》《敏洲》。

红洲　　　　、《卧冈》洲　　　、陈洲。

蛇洲　以上七洲，俱在北门内江一派，离城六、七里罗列水上，虽为诏之水口，实为悬之罗星。惟蛇洲附于五都之海口，离悬钟所五里许白沙湾隆澳　中多平田，贼酋许朝光旧巢。洋屿　中多平田，漳、潮民杂处，耕佃于此。钱澳　每岁或水涌起，沙中有金钱出现。宰猪澳　，即吴平旧巢。

海澄县

席帽山　：距县六、七里。耸秀圆净，状如冠帽；两旁有翅。一名“笔架” 、一名“观音独坐” ；与常春、鸿福相连，罗列于县治之前。

常春山　在席帽山西。秀锐崒嵂，拱映县治。山半有岩，曰“常春岩。”

鸿江山　：在席帽山东。

鹿石山　：在鸿江山之东北。雄峭壁立，石多巉岩。环顾县治，形家目为“火星。” 松木森茂，则地方宁谧。若斫伐石露，辄有火盗之灾。绝顶处有大蚝壳，相传以为海潮至此。

南岐铺头山　在县西南十五里。南溪之水自檺浔而下，大海之水自浮宫而入，至此合会倒流纡延而分绕于邑内。亦名“倒港山。”

大鳌山　在县西南十里许。自六、七都而蜿蜒巍峨特耸。二峰于左右，为前宅。合浦遥望，宛若笔架然　。以上俱八都。

虎甲山　在县西一里许，俗名山美。上有石刻“虎甲山美” 字，大数尺。

龙头山　：在虎甲山之西。山麓有石，刻“龙头” 二大字。

陈坑山　在龙头、虎甲中间。一山突出，巉岩峭。

拔远望若狮子昂首

石壁山　在陈坑山西南，最高，云冒则雨。侯山　在县西南七里。宋谢伯宜居于此。槐浦山　在县东十里　。以上俱在九都。渐山　自九龙岭数折而来，耸起高峰，雄大尖秀。鸡笼、南岐诸山拥其水口，人居辐辏，在六、七都。

云盖山　在县东南四五都。云气常覆其上，故名。有寺翼然，踞山之巅，所谓“大悲岩” 者也。上有石室，可容百人。其外有狮子、凤凰石、双鲤石、老僧石。其绝顶浮出，中虚如舟，是名石船。有泉沸出，名卓锡泉。

文圃山　在同安县界。唐隐士谢翛与弟修读书于此，故名“文圃山。” 又唐主簿洪文用、宋石蕡俱结庐焉。

大岩山　在一、二、三都，上有岩。

龙门岭　在一二、三都。峰头有石高十馀丈。宋文天祥卫帝昺南奔过此，书“龙门” 二字勒石。同安林希元有诗云：“翠壁丹崖不可攀，石门龙过海风寒。擎天力竭忠臣毙，千古留题墨未干。” 云岳岭　在一都，与同安界。有《宋大夫颜公几神道碑》在焉。

青礁　在一都。有颜、苏二大姓居焉。宋时科第最盛。

白礁　在一、二、三都。上有吴真君祠。真君名本，祠首建于宋颜唐臣，旁有涌泉，即龙湫井，郡人岁祷于此。

浯屿　在同安界。海上林木苍翠，上有天后庙、水寨于此。今为水师汛。

胡使二屿　在一、二、三都海门上下，延袤数里。先是，居民凭海为非。正统初，郡守甘英奏移其民，虚其地。按胡、使二屿，即《郡志》中荆屿、梁屿也，今呼为海门。南北山上多荆木，或时有水马水人。

嵩屿　、长屿　二屿，俱三面临海，居民各数百家。名之“嵩屿” 者，宋帝昺浮舟于此，适圣诞之辰，群臣构行殿呼嵩，故名。今遗址存。

丹霞屿　一名赤屿。晏殊《类要》云：“海上有石，朝色如丹，晚色如霞，故名。” 龙溪南厢外，亦有丹霞山，与此不同。

圭屿　一名鸡屿，在海口中央。其状如龟，浮水面，亦名龟屿。隆庆六年，知府罗青霄议移海门、濠门二巡检司，筑城其上。同知罗拱辰为城八面，以象八卦，名曰《神龟负图》。

碧邙洲在邑治之背，俗呼漏仔洲。明嘉靖间始浮出。未几，建邑治。盖地灵所钟，旺气将开也。港口江　亦名港口大溪，其源自延汀数百里而来，合九龙江及西南溪之水同入于海。潮汐吐吞，黏天浴日，浩然大观也。《旧志》：海上有圭屿，称圭海；然江在澄邑，正宜称澄江耳。

南溪　距县六里许。原自三平经马口，受渐山、檺、浔诸水，沿大江浮宫入于海。

普贤港　在九都

卢沈港　自石码镇下大江而入于海，上通龙溪。

月港在八、九都。外通海潮，内接淡水。其形如月，故名。

倒港在八都。与碧邙洲同为县治，风水所关。海沧港　疏通石囷，内有桥市。

东头港　：在东头山下。

筼筜港　，在赤口江。小鱼生焉，是称珍物。港当汐时，中流一带宛转纤长，而末分岐，状如竹，故名筼筜。前志作圆通，非是。

鸿江港　：在郑井鸿江社。

宁洋县

金凤山　在县治后，本县镇山也。起自马家山，逶迤由骆驼崎历盖竹溪、百种𤲞，过鼓楼隔，至谢田崎，转折而东，特起员峰，是为金凤山。麓原有巡检司基址，前有平洋，是为县治。

玉冈山　：在县北。自百种𤲞分为岭，兜《筼筜》诸山，由穿石隔赤洋埔至县北止。

麒麟山　在县南。自东赖家山由岩坑石兜转至县南止。

芙蓉山　在县西，高耸如笏。

玉屏山　在金凤山后。平展如屏障然。

梯云山　朝拱县学，与芙蓉相连。

贵人山　在利溪水尾，四时云雾，常迷路径，又云“迷云古洞。”

马峰山　：即马家山，耸秀为众山之望。

“天员山　” 其山极高，平坦可容万人，山上有古井。

紫云洞山　：在香寮山。极高大。

天柱山　在城南三里。有青山石。

天台山　在香寮绝顶，旧有惠真佛庙。前有龙潭石窟如釜者叠叠，祈雨辄应。行人刘锐诗：“石磬一声天地晓，白云卷地鹤归来。”

虎符岩

均岭　汀延分界处，其水一南流入九龙江，一北流入尤溪，趋福州。

大陶岭　汀州沙县接界，其水归福州。

“杀狐岭　” 即龙头寨。

南溪　：发源东北，一自马家山，一自葵竹洋，流经新村，合而南流。

北溪　：源出北方，由百种𤲞流于凌坑、谢田，过县北会南溪。

西溪　：发源西北方田头赤水，至岭兜会香寮之水行而南，由筼筜穿石隔，复西行赤洋铺，与南北二溪会而南流。

流水湍　石激奔迅，舟皆倒牵而下。

大坑溪　在县西。起自罗坑至骑龙坑口达大溪。

徐溪　在县南。出自郭家山坑，至大珍坑溪口达大溪。

《小溪　》发源万安界，绕于南径入漳平。

石门潭　：在水口。深数丈。常有蛟龙出，祷雨辄应。

石塘潭　：离城三十里济渡处。

绿水潭　在石寨

白水漈　在坑源